Diit 46
Ga̱ŋ Kuɔth kɛ nɛɛkɛ
(Dit gan Kora)
1
Kuoth ɛ gääŋdan kä ɛ buɔ̱mdan,
kä la luäkɛ naath kɛ rik.
2
Kɛ kui̱c ɛmɔ, /cakɔ bi dual
cäŋ bi piny rɔ rit,
ɛ cäŋ bɛ pääm lath
ni piny yiëër,
3
ɛ cäŋ bi pi̱ yiëër röt ro̱t
kä bi pääm thia̱y kɛ lath.
4
Tëëkɛ kir mi no̱ŋ pi̱kɛ wec Kuɔth
tɛ̈th lɔaac,
gua̱a̱th cieŋä Kuɔth
in Dit ni Jɛn
min rɛl gɔɔydɛ rɔ.
5
Te Kuoth rɛy wec thilɛ
mi bi wec wany,
bi Kuoth ɛ luäk
ni bakä ɣɔaa.
6
Döör cikɛ dual,
kä cɛ kuääri lath,
cɛ jɔwdɛ kap nhial,
kä cu piny thia̱y.
7
Te Kuoth Nhial in la Ruey Ɣɔaa
kɛɛl kɛ kɔ,
Kuoth Je-kɔb ɛ gääŋda.
8
Bër nɛn lät Kuɔth Nhial,
nɛnɛ cɛ wi̱c muɔ̱ɔ̱n jak
kä day i̱di.
9
Cɛ ko̱o̱ri ka̱p cuɔ̱ŋ pëkni
ɣɔaa diaal,
cɛ bääri töl kɛnɛ mutni,
cɛ köötni waŋ kɛ mac!
10
“Pa̱lɛ rɔ̱ piny, ŋa̱cɛ jɛ
ɛn ɣöö ɛ ɣän Kuoth!
Di̱t ni ɣän rɛy dööri,
di̱t ni ɣän wi̱i̱ muɔ̱ɔ̱n!”
11
Te Kuoth Nhial in la Ruey Ɣɔaa
kɛɛl kɛ kɔ,
Kuoth Je-kɔb ɛ gääŋda.
